Rygte: Apple er snart klar med sin Siri højttaler

Google’s Now højttaler

Det er snart sådan, at alle der har en såkaldt “digital assistent” også har en enhed, der kan stå fremme i hjemmet og lytte efter

ordrer. I første omgang kom Amazons Elexa, derefter Google Home, og nu er Apple altså også ved at være klar med deres bud på en personificering af Siri. Det er Sonny Dickson, der ofte lækker Apple nyheder, der mener at vide, at Apple er næsten klar med deres nye højttaler.

It is believed to carry some form of Beats technology, and is expected to run an variant iOS

— Sonny Dickson (@SonnyDickson) April 27, 2017

Den nye højttaler vil altså, ifølge Dickson, have Beats lydteknologi, hvilket giver rigtigt god mening eftersom Beats er ejet af Apple. Samtidig giver det også mening, at højttaleren vil køre iOS – og dermed fungerer helt selvstændigt, også uden en telefon i nærheden.

Design som Mac Pro

De nyeste rygter om den nye enhed går på, at den vil være inspireret af Apples professionelle computer, Mac Pro’en – det vil sige, at den formentlig bliver en sort, cylinderformet enhed. Med andre ord kommer den til at ligne en sort Libratone Zipp. Betjeningen skulle være placeret på toppen, og hele højttaleren skulle være dækket af et “net” – så ikke umiddelbart stof (Som Libratone Zipp.)

Vil du have flere nyheder som denne i dit Facebook feed? Giv iNPUT et like på Facebook!

Klar allerede på WWDC

Den nye Siri enhed skulle være klar allerede nu, og ventes at debuttere på Apples udvikler konference World Wide Developer Conference (WWDC) til juni.

Du kan læse mere om Siri og konkurrenterne her.

Rygte: Apple er snart klar med sin Siri højttaler